Den amerikanske tegneserieskaperen George Herriman (1880–1944) tegner for beundrere tidlig på 1920-tallet. Jenta til venstre holder ei dokke av seriefiguren Krazy Kat under armen.
*Two Jolly Jackies*, tegneserie fra 1903 av George Herriman
Tegneserien *Major Ozone's Fresh Air Crusade* fra 1906

  

**George Joseph Herriman** (født 22. august 1880, død 25. april 1944) var en amerikansk tegneserieskaper og avistegner. Han ble særlig berømt for den surrealistiske humortegneserien *Krazy Kat* (1913-1944).

*Krazy Kat*
-----------

Utdypende artikkel: Krazy Kat

George Herriman begynte sin karriere som serietegner tidlig på 1900-tallet. I 1910 skapte han serien *The Dingbat Family*, som var en daglig avisstripe om en smått dysfunksjonell familie. I denne serien opptrådte også en katt og en mus, som ble populære og fikk sin egen stripe i 1913 under tittelen *Krazy Kat*. Det er en absurd humorserie om en vill katt, ei rampete mus og en hund som er politimann. De møtes i et stilisert, øde gatelandskap med merkelige formasjoner, og står i et umulig trekantforhold til hverandre der alle elsker feil figur, det vil si den som hater en. Humoren består av slapstickkomikk der musa kaster en murstein på fienden, den forelskede katten, og en blanding av kjærlighetsforviklinger og underfundige vitser omkring kommunikasjon. Krazy Kat fikk sin egen søndagsside i 1916, som ga Herriman mulighet til å boltre seg og utvikle universet mer enn hva dagsstripen hadde gjort. Serien ble ingen stor kommersiell suksess, men syndikert til omkring 30 aviser og var svært populær blant intellektuelle og kritikere; blant annet skrev kunstkritikeren Gilbert Seldes et rosende essay om serien i sin bok *The Seven Lively Arts* (1924, oppdatert 1957). Poeten E.E. Cummings skrev forordet til den første boksamlingen med Krazy Kat i 1946. *Krazy Kat* har ofte blitt regnet blant tidenes beste tegneserier,[*hvem?*] og Bill Watterson, skaperen av *Tommy og Tigern*, er bare en av flere serieskapere som har nevnt Herriman og Krazy Kat som sin viktigste inpirasjonskilde. 

Herriman tegnet Krazy Kat alene fram til han døde i 1944 (i motsetning til mange andre serieskapere ansatte han aldri assistenter). Hans siste år var preget av personlige tragedier; hans kone Mabel, som han hadde vært gift med i nesten tretti år, omkom etter en bilulykke i 1931, og den yngste datteren deres døde under en kirurgisk operasjon i 1939.

* Herrimans absurde humorserie Krazy Kat gikk i William Randolph Hearsts aviser 1913–1944. Denne er fra 1922.Herrimans absurde humorserie *Krazy Kat* gikk i William Randolph Hearsts aviser 1913–1944. Denne er fra 1922.
* Håndkolorert originaltegning av Krazy Kat fra 1922Håndkolorert originaltegning av *Krazy Kat* fra 1922

Referanser
----------

1. 1 2   Gemeinsame Normdatei, besøkt 29. april 2014[Hentet fra Wikidata]
2. 1 2   Archive of Fine Arts, cs.isabart.org, abART person-ID 124486, besøkt 1. april 2021[Hentet fra Wikidata]
3. ↑   Autorités BnF, BNF-ID 119073936[Hentet fra Wikidata]
4. ↑   Le Delarge, oppført som George HERRIMAN, Delarge-ID 30948\_artiste\_HERRIMAN\_George[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   lareviewofbooks.org, besøkt 24. mai 2021[Hentet fra Wikidata]
7. ↑   RKDartists, «George Herriman», RKD kunstner-ID 288350[Hentet fra Wikidata]
8. ↑   BD Gest', BD Gest' author ID 7586, besøkt 9. oktober 2017[Hentet fra Wikidata]
9. ↑   Gemeinsame Normdatei, besøkt 31. desember 2014[Hentet fra Wikidata]
10. ↑   www.blackpast.org, besøkt 24. mai 2021[Hentet fra Wikidata]
11. ↑   www.comic-con.org, besøkt 10. september 2021[Hentet fra Wikidata]
12. ↑  George Herriman.com: Biography Arkivert 24. juli 2013 hos Wayback Machine.

Eksterne lenker
---------------

* (en) George Herriman – kategori av bilder, video eller lyd på Commons Rediger på Wikidata

* (en) George Herriman – galleri av bilder, video eller lyd på Commons Rediger på Wikidata
* (en) George Herriman på Internet Movie Database Rediger på Wikidata

* (en) George Herriman hos The Movie Database Rediger på Wikidata
* (en) George Herriman på Discogs Rediger på Wikidata
* (en) Biografi med bilder

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NDL **·** NKC **·** BNE **·** CiNii **·** Discogs
 |